ՏՈՐԻՆՈ.–ՕՐԵՐ– Իտալական Տորինոյի 34-րդ միջազգային կինոփառատոնում գլխավոր մրցանակի է արժանացել սիրիահայ կինոռեժիսոր Ավո Գաբրիելյանի (Ավետիս Կապրեալյան) ՙԱռանց դռների տները՚ վավերագրական ֆիլմը։ Ժյուրին Լավագույն միջազգային վավերագրական ֆիլմ անվանակարգում բարձր է գնահատել հայազգի ռեժիսորի կատարած աշխատանքը։ Հատկապես նշվել է, որ նա անկարելի պայմաններում կարողացել է իր տան պատշգամբից նկարել եւ ցույց տալ թե ինչպիսին է աշխարհը, եւ մի անգամ եւս ապացուցել , որ բոլորը՝ հայերն ու սիրիացիները նույնպես մարդիկ են եւ պայքարում են մարդկությանը օգնելու համար եւ այդպիսով ընդգծում կինոյի ուժը։ Վավերագրական ֆիլմերի բաժնում մրցակցել են 10 ֆիլմեր, այդ թվում՝ թուրքական, գերմանական, հունական, հոլանդական, արգենտինյան եւ այլ։